CELEX: 62011TN0131
Language: fi
Date: 2011-03-07 00:00:00
Title: Asia T-131/11: Kanne 7.3.2011 — Ezzedine v. neuvosto

30.4.2011   
            
            
               FI
            
            
               Euroopan unionin virallinen lehti
            
            
               C 130/20
            
         Kanne 7.3.2011 — Ezzedine v. neuvosto
   (Asia T-131/11)
   2011/C 130/39
   Oikeudenkäyntikieli: ranska
   
      Asianosaiset
   
   
      Kantaja: Ibrahim Ezzedine (Treichville, Norsunluurannikko) (edustaja: asianajaja G. Collard)
   
      Vastaaja: Euroopan unionin neuvosto
   
      Vaatimukset
   
   
               —
            
            
               On todettava, että 31.1.2011 tehty neuvoston päätös 2011/71/YUTP, joka on julkaistu Euroopan unionin virallisessa lehdessä 2.2.2011, ei ole perusteltu kantajana olevan Ibrahim EZZEDINEn osalta
            
         
               —
            
            
               tämän vuoksi
               
                           —
                        
                        
                           31.1.2011 tehty neuvoston päätös 2011/71/YUTP on kumottava
                        
                     
                           —
                        
                        
                           toissijaisesti on määrättävä, että Ibrahim EZZEDINEn nimi poistetaan mainitun päätöksen liitteinä olevasta luettelosta.
                        
                     
         
      Oikeudelliset perusteet ja pääasialliset perustelut
   
   Kantaja esittää kanteensa tueksi kaksi perustetta.
   
               1)
            
            
               Ensimmäinen peruste koskee perusteluvelvollisuuden noudattamatta jättämistä, koska syyt, joiden vuoksi kantaja on kirjattu sellaisten henkilöiden ja yhteisöjen luetteloon, joihin sovelletaan rajoittavia toimenpiteitä, ovat stereotyyppisiä, eikä ole mainittu mitään täsmällistä tosiseikkaa, jonka perusteella voitaisiin arvioida kyseisen kirjaamisen asianmukaisuutta.
            
         
               2)
            
            
               Toinen peruste koskee ilmeistä arviointivirhettä, koska kantajaa syytetään osallistumisesta L. Gbagbon lainvastaisen hallituksen rahoittamiseen, vaikka kantaja harjoittaa vain yksityistä yritystoimintaa ja osallistuu veroja ja maksuja suorittamalla pelkästään Norsunluurannikon tasavallan eikä tietyn hallituksen rahoittamiseen.